Die ontwerp van die Isuzu is vir die meeste mense makliker om te aanvaar as die Mitsubishi. Daai agterligte op die Pajero Sport is ŉ acquired taste soos die Ingelse sê. Verder is albei ŉ volgrootte sportnutsvoertuig met sewe sitplekke.
Op die pad is daar nie veel tussen die twee nie. Albei is lekker gemaklik. Ek sal wel sê die Pajero Sport se bestuursposisie is vir my baie gemakliker as dié van die Isuzu. Ritgehalte word reusagtig verbeter in die sportnutsweergawes van dié bakkies omdat die bladvere agter vervang word met kronkelvere.